-Նախ օրենքի մասով մենք լուրջ դիտարկումներ ունեինք, օրենքն առանձնապես լավը չէր: Այն դեռևս քննարկման փուլում է: Արդարադատության նախարարության գլխավորությամբ կազմվել է միջգերատեսչական հանձնաժողով, որի մեջ ներառվել են ներկայացուցիչներ տարբեր գերատեսչություններից: Քաղաքացիական հասարակության ներկայացուցիչներն այդ փուլում չեն ներառվել, նրանք պետության կողմից գրված նախագծին ծանոթացել են միայն հոկտեմբեր ամսվա կեսին: Արդարադատության նախարարությունն է միջգերատեսչական հանձնաժողովի միջոցով մշակել օրինագիծը, իրենք են պատասխանատու այդ նախագծի համար: Մենք ունենք դիտողություններ, մեր պաշտոնական կայքում հայտարարություն ենք տեղադրել բացթողումների վերաբերյալ: Նաև օրերս մեր կողմից կներկայացվի առաջարկությունների և այլ մեխանիզմների մեծ փաթեթ, որոնք ցանկալի է, որ ներառվեն լրամշակված տարբերակում: Միաժամանակ, կան դիտարկումներ, որ այս նախագծին կից չկա տարբեր օրենքներում փոփոխություններ ու լրացումներ կատարելու փաթեթ: